Penicillinum
Penicillinum est unumquidque e copia antibioticorum a fungis Penicillii generis (crescentibus in forma penicilli) deductorum. Penicillinum fuit primum medicamentum, quo multi morbi contagiosi antea gravissimi curari possent, praecipue tuberculosis, syphilis, staphylococcorumque contagia. Etiam nunc penicillinum saepe adhibetur, etsi multae species bacteriorum resistentes factae sunt. Penicillinum anno 1928 ab Alexandro Fleming, medico Scotico inventum est.